*Összeszedték tehát, és tizenkét kosarat töltöttek meg az öt árpakenyérből való darabokkal, amelyek feleslegesek voltak azoknak, akik ettek.* (Jn6,13)

A tanítványok engedelmesen felszedték a maradék darabokat. Az a tény, hogy van maradék azt is jelenti, a lehetőség megvolt a jóllakásra. Nem csak szűk adagokról volt szó. Isten ad és ad.

Nem tudjuk mekkorák voltak a kosarak. Egy azonban biztos: a maradék sokkal több, mint a kiinduló mennyiség volt. Szóval a történés csoda a javából. Kicsi kezdet, nagy tömeg jóllakik és felesleg keletkezik, a maradék pedig jóval több, mint az indulási mennyiség volt.

Ilyen az, amikor a Teremtő jelen van egy helyzetben. Ő ma is jelen van! *Vadon Gyula*